barnedomstoler
Store norske leksikon,Jus,Prosess,Straffeprosess
Barnedomstoler er domstoler som behandler saker mot barn og ganske unge lovovertredere. Barnedomstoler finnes ikke i Norge, men det er utbredt i andre land, for eksempel USA.
I Norge overføres straffesaker mot barn under 15 år til barnevernstjenesten for videre behandling. Når det gjelder barn mellom 15-18 år vil det ofte være et samspill mellom politiet og barnevernstjenesten om oppfølgningen av disse. I tilfelle der det er påkrevet, kan barnevernstjenesten fremme sak om omsorgsovertakelse og institusjonsplassering av barn som begår gjentagne straffbare handlinger. Les mer i Store norske leksikon domstol barnevern barnevernloven ungdomsstraff